కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ప్రపంచంలోనే అతిపెద్ద టూవీలర్ మార్కెట్‌గా భారత్!
ద్విచక్ర వాహనాల అమ్మకాల్లో ప్రపంచంలోనే ఇండియా తొలిస్థానంలో నిలిచింది. గతేడాది 17.7 మిలియన్ ద్విచక్ర వాహనాల అమ్మకాలతో మొదటి స్థానంలో ఉన్న చైనాను అధిగమించింది.
TNN | Updated:
May 7, 2017, 02:33PM IST
ప్రపంచంలోనే అతిపెద్ద టూవీలర్ మార్కెట్‌గా భారత్!
ద్విచక్ర వాహనాల అమ్మకాల్లో ప్రపంచంలోనే ఇండియా తొలిస్థానంలో నిలిచింది. గతేడాది 17.7 మిలియన్ ద్విచక్ర వాహనాల అమ్మకాలతో మొదటి స్థానంలో ఉన్న చైనాను అధిగమించింది. గ్రామీణ ప్రాంతాల్లో మౌలిక వసతులు, ఆదాయం మెరుగుపడటమే కాదు, మహిళలు కూడా వాహనాలపై ఆసక్తి చూపడంతో ఇది సాధ్యమైంది. హోండా కంపెనీ అమ్మకాల్లో 35 శాతం మహిళలే ఉండటం విశేషం. పక్క దేశమైనా చైనాలో 16.8 మిలియన్ల వాహనాలు అమ్మకాలు జరిగినట్లు సొసైటీ ఆఫ్ ఇండియన్ ఆటోమొబైల్ మ్యానుఫ్యాక్చరర్స్ అధికారులు వెల్లడించారు. కొన్నేళ్లుగా చైనాలో కార్ల అమ్మకం జోరుగా సాగడంతో ద్విచక్ర వాహనాల అమ్మకాలు మందగించాయి.
Visit Site
Recommended byColombia
చైనా ద్విచక్ర వాహనాల మార్కెట్ 25 మిలియన్ల నుంచి అమాంతం 16.8 మిలియన్లకు పడిపోయిందని సియామ్ డిప్యూటీ డైరెక్టర్ జనరల్ సుగాటో సేన్ పేర్కొన్నారు. అయితే ఎలక్ట్రిక్ బ్యాటరీ సాయంతో నడిచే వాహనాల అమ్మకం చైనాలో ఊపందుకుంది. మరోవైపు ఇండోనేషియ 6 మిలియన్ వాహనాలు అమ్మకాలతో మూడో స్థానంలో నిలిచింది. కానీ 2015లో ఇవి 6.5 మిలియన్లు ఉంటే ఈ ఏడాది 50 లక్షలు తగ్గిపోయాయి. ప్రపంచంలో అత్యంత వేగంగా అభివృద్ధి చెందుతోన్న ఆర్థిక వ్యవస్థలో ద్విచక్ర వాహనాల అమ్మకం ఇంకా పెరగాల్సిన అవసరం ఉందని హోండా మోటార్&zwnj;సైకిల్ అండ్ సెక్టార్ ఇండియా సేల్స్ అండ్ మార్కెటింగ్ సీనియర్ వైస్-ప్రెసిడెంట్ వైఎస్ గులేరియా అన్నారు.
వాహనాల కొనుగోలుకు రుణ సదుపాయం, అధునాత మోడళ్లు, ఆదాయం పెరగడంతోనే ద్విచక్ర వాహనాల అమ్మకాలు జోరందుకున్నాయి. చిన్న పట్టణాలు, గ్రామీణ ప్రాంతాల్లో మౌలిక వసతులు పెరుగుదలే దీనికి దోహదపడిందని హీరో మోటా కార్ప్ అధికారులు వ్యాఖ్యానించారు. చిన్న చిన్న పట్టణాలు, గ్రామాల్లో అభివృద్ధి పథకాలు, రహదారి నిర్మాణాలకు ప్రభుత్వం పెద్ద మొత్తంలో ఖర్చుచేస్తుందని పేరు వెల్లడించడానికి నిరాకరించిన ఓ అధికారి పేర్కొన్నారు.
మెట్రో, పెద్ద నగరాల్లోనూ అమ్మకాలు పెరిగాయి. కార్లతో పోల్చుకుంటే ద్విచక్ర వాహనాలపై ప్రయాణం ముఖ్యంగా రద్దీ ప్రాంతాల్లో ఎంతో అనుకూలంగా ఉంటుంది. అలాగే పార్కింగ్ సమస్య కూడా ఇబ్బంది లేకపోవడంతో పట్టణ ప్రజలు కూడా కొనుగోలుకు ఆసక్తి చూపుతున్నారని హీరో సంస్థ అధికారులు తెలియజేశారు. రాబోయే కాలంలోనూ ఇదే కొనసాగుతుందని, ఇది 9 నుంచి 11 శాతం పెరిగే అవకాశం ఉందని హోండా గులేరియా తెలిపారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.